Diari Oficial de la Generalitat Valenciana


Sumari del DOGV 3473, del 14-04-1999 (1999/2219)

ORDRE de 22 de febrer de 1999, del conseller de Sanitat, per la qual es modifica l'Ordre de 6 d'octubre de 1997, per la qual es creaven les unitats de malalties infeccioses en els hospitals dependents de la Conselleria de Sanitat.
--------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/02/22/(1)/dof/vci/html**

### Dades del document

Número de DOGV
:   3473

Data del DOGV
:   14-04-1999

Secció del DOGV
:   I. DISPOSICIONS GENERALS

Número del document
:   1999/2219


Data del document
:   22-02-1999

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * servei sanitari
    * malaltia infecciosa

ORDRE de 22 de febrer de 1999, del conseller de Sanitat, per la qual es modifica l'Ordre de 6 d'octubre de 1997, per la qual es creaven les unitats de malalties infeccioses en els hospitals dependents de la Conselleria de Sanitat. [1999/Q2219]
  
L'Ordre de 6 d'octubre de 1997, de la Conselleria de Sanitat, per la qual es creaven les unitats de malalties infeccioses en els hospitals dependents de la Conselleria de Sanitat, donava compliment al tercer objectiu fonamental del I Pla de la Sida de la Comunitat Valenciana i establia dins de l'atenció especialitzada una nova fórmula organitzativa per a millorar l'eficàcia i la qualitat assistencial en benefici dels ciutadans de la Comunitat Valenciana.
  
L'elevada complexitat dels recursos diagnòstics i l'increment en la despesa terapèutica de les malalties infeccioses creen la necessitat d'establir objectius comuns en les diferents unitats de malalties infeccioses encaminats a una millor utilització dels recursos disponibles i a una major eficàcia. L'aplicació de plans generals que incloguen la coordinació amb els recursos d'Atenció Primària, Salut Pública i sociosanitaris encaminats a una millora de la qualitat assistencial requereix la creació d'una coordinació de totes les unitats de malalties infeccioses de la Comunitat Valenciana.
  
Per tot això, i fent ús de les competències que m'atribueix l'article 35.e de la Llei de la Generalitat Valenciana 5/1983,
  
ORDENE
  
Article únic
  
S'afegeix en l'articulat a l'Ordre de 6 d'octubre de 1997, de la Conselleria de Sanitat, per la qual es creaven les unitats de malalties infeccioses en els hospitals dependents de la Conselleria de Sanitat, publicada en Diari Oficial de la Generalitat Valenciana número 3.116, de 6 de novembre de 1997, el següent enunciat:
  
«Article 9
  
1. Hi haurà un coordinador o coordinadora de totes les unitats de malalties infeccioses de la Comunitat Valenciana que farà les funcions següents:
  
- Proposar objectius i iniciatives tendents a millorar la qualitat assistencial en les unitats de malalties infeccioses.
  
- Elaborar plans generals en malalties infeccioses que proporcionen una major coordinació en els recursos d'Atenció Primària, Salut Pública i sociosanitaris.
  
- Avaluar les activitats i la qualitat de l'atenció prestada en les unitats de malalties infeccioses.
  
- Promoure la declaració de les malalties infeccioses d'especial rellevància en Salut Pública, des de les unitats de malalties infeccioses als òrgans competents, tendent a la millora dels registres de casos com el de la sida.
  
- Coordinar i promoure activitats docents i d'investigació en malalties infeccioses.
  
- Executar les directrius que s'establisquen des dels òrgans directius competents.»
  
DISPOSICIÓ FINAL
  
Aquesta ordre vigirà el mateix dia en què es publicarà en el Diari Oficial de la Generalitat Valenciana.
  
València, 22 de febrer de 1998
  
El conseller de Sanitat,


Còpia Permalink ELI